Author: Tima
Last saved by: Goran Stojic

USVOJEN PREDLOG O IZMENAMA I DOPUNAMA STATUTA GRADA NIŠA

                 Više javnih uprava i osnivanje mesnih zajednica

*Najvažnije stavke koje se ovim Statutom menjaju u odnosu na dosadašnji Statut je što je predviđeno osnivanje više javnih uprava, potom mogućnost osnivanja mesnih zajednica,  a predviđena su i veća ovlašćenja Gradskog veća
*Ranđelović je objasnio da predlozi gradskih opština za povećanjem njihovih ingerencija nisu usvojeni jer to zakon ne predviđa

          Javna rasprava o predlogu odluke o izmenama i dopunama Statuta grada Niša je sprovedena i juče je Gradsko veće donelo Rešenje o utvrđivanju Predloga odluke o izmenama i dopunama Statuta grada Niša. Nakon što je Statutarna komisija sačinila predlog odluke o izmenama i dopunama Statuta grada Niša počela je javna rasprava.
         „ Javna rasprava je tekla preko sajta grada, a bile su i dve prave javne rasprave u pravom smislu te reči, i to 4. decembra sa građanima i predstavnicima nevladinog sektora. predstavnicima gradske uprave, a 6. decembra  je bio sastanak i tribina  sa odbornicima Skupštine Grada. Diskusija je bila plodna ali je bilo mnogo više političkih pitanja  a ona ne spadaju u domen onoga što je radila Statutarna komisija”, rekao je član Statutarne komisije profesor dr Nebojša Ranđelović.
         Novi Statut treba da se usaglasi sa zakonskim rešenjima. Inače najvažnije stavke koje se ovim Statutom menjaju u odnosu na dosadašnji Statut je što je predviđeno osnivanje više javnih uprava, potom mogućnost osnivanja mesnih zajednica,  a predviđena su i veća ovlašćenja Gradskog veća.
       „ Sve ono što je moglo da se unese kao korisna sugestija uneto je i biće uneto u Nacrt Staruta i to će biti spremno za prvu narednu sednicu Skupštine Grada”, kazao je Ranđelović.
         Ranđelović je objasnio da predlozi gradskih opština za povećanjem njihovih ingerencija nisu usvojeni jer to zakon ne predviđa .
          „ Gradske opštine niti mogu da imaju veća ovlašćenja niti drastično različit status u odnosu na ono što imaju sada jer je zakon eksplicitan, a urađene su samo „ kozmetičke promene“ kako je zakon odredio”, kazao je Ranđelović.
          Bilo je mnogo reči na raspravama  i oko mesnih zajednica.
          „ I tu je Zakon jasan. Grad će osnivati mesne zajednice. Osnivanje mesnih zajednica u selima su zakonska obaveza. Ne poštuje se pitramida lokalne samouprave jer zakon ne prepoznaje gradske opštine kao jedinice lokalne samouprave“, istakao je Ranđelović. 
           Postoje i konkretni predlozi građana i nevladinog sektora.
          „ Ti predlozi se još uvek obrađuju i bilo ih je više .Oni koji nemaju politički karakter a korisne su sugestije, svakako će biti unete uizmene i dopune Sratuta. Proces je još uvek u toku”, dodaje Ranđelović.
            Mada nije konkretizovao koji su to predlozi  rekao je da se oni uglavnom odnose na informisanje i veće učešće građana u odlučivanju.
                                                                                     V.Petrović
LEG:NOVI STATUT GRADA BIĆE USAGLAŠEN SA ZAKONSKIM REŠENJIMA:dr Nebojša Ranđelović
LEG:POSLE JAVNE RASPRAVE USVOJEN PRDLOG IZMENA STATUTA:više javnih uprava,osnivanje mesnih zajednica…

(Projekat “Nišlije se uključuju u odlučivanje” sufinansiran iz budžeta grada Niša)